Людміла Сяргееўна Іванова

Людміла Сяргееўна Іванова (нар. , Мінск) — беларускі гісторык-медыявіст, архівіст, палеограф. Спецыяліст па гісторыі рэфармацыйнага руху ў Беларусі (другая палова XVI — першая палова XVII стагоддзяў). Кандыдат гістарычных навук (2008).

 Біяграфія 
Нарадзілася 23 ліпеня 1947 года ў Мінску. Скончыла ў 1971 годзе гістарычны факультэт БДУ.

У 1969—1975 гадах навуковы рэдактар выдавецтва «Беларуская Савецкая Энцыклапедыя». У 1976—2007 гадах навуковы супрацоўнік аддзела гісторыі Беларусі XIII—XVIII стагоддзяў Інстытута гісторыі АН БССР. З 2007 года вядучы палеограф, галоўны архівіст, вядучы навуковы супрацоўнік аддзела старажытных актаў Нацыянальнага гістарычнага архіва Беларусі.

 Навуковая дзейнасць 
Напрамкі даследаванняў: гісторыя Рэфармацыі, царкоўна-рэлігійныя уніі, міжканфесійныя адносіны, культурныя працэсы, кнігадрукаванне і
міжнародныя культурныя сувязі Вялікага Княства Літоўскага ў XVI—XVII стагоддзях, картаграфаванне кальвінісцкіх збораў Вялікага Княства Літоўскага, актавыя кнігі XVII стагоддзя.

 Бібліяграфія 
 Еўрапейскае аблічча і рэгіянальныя асаблівасці рэфармацыі на Беларусі (другая пал. XVI — сяр. XVII ст.). Мінск, 1998.
Удзел у калектыўных працах
 Гістарычны атлас Беларусі. Мінск, 2020.
 Евангельскія хрысціяне ў Беларусі: пяць стагоддзяў гісторыі (1517—2017 гг.). Мінск, 2019.
 Рэлігійнае жыццё ў Вялікім Княстве Літоўскім і Каралеўстве Польскім у XVI—XVIII стагоддзях: у коле мясцовых спраў і праблем: зборнік навуковых артыкулаў. Мінск, 2019.
 Мікалай Радзівіл Чорны (1515—1565 гг.): палітык, дыпламат, мецэнат: зборнік навуковых прац [да 500-годдзя Мікалая Радзівіла Чорнага]: матэрыялы навукова-практычнай канферэнцыі, Нясвіж, 28-29 мая 2015 г. Нясвіж, 2016 (Studia Nesvisiensia).
 Вялікі гістарычны атлас Беларусі: у 4 т. Т. 2. Мінск, 2013; 2018; 2020.
 Гісторыя Беларусі: у 6 т. Т. 2: Беларусь у перыяд Вялікага Княства Літоўскага. Мінск, 2008; Т. 3: Беларусь у часы Рэчы Паспалітай (XVII—XVIII стст.). Мінск, 2007.
 Гістарычны атлас Беларусі. Варшава: Мінск, 2008.
 Нарысы гісторыі Беларусі: у 2 ч. Ч. 1. Мінск, 1994.

 Крыніцы 

 Літаратура 


Катэгорыя:Гісторыкі СССР
Катэгорыя:Гісторыкі Беларусі
Катэгорыя:Архівісты Беларусі
Катэгорыя:Палеографы
Катэгорыя:Медыявісты
Катэгорыя:Даследчыкі гісторыі Вялікага Княства Літоўскага